Općinsko središte je u naselju Magadenovac. Iako je općinsko središte ono je jedno od manjih naselja u općini. Osim zgrada općine u naselju Magadenovac sjedište je Osnovne škole „Matija Gubec“ Magadenovac u sklopu koje je športska dvorana. Nadalje, u Magadenovcu je crkva sv. Ivana Krstitelja, dječji vrtić u kojem djeluje Dječji vrtić „Snjeguljica“, pošta, benzinska postaja, ordinacija opće medicine i stomatološka ordinacija te ljekarna.